
[bookmark: _Toc174025675]I. VISPĀRĪGA INFORMĀCIJA
1. Pasūtītājs un tā kontaktpersona:
	Pasūtītājs

	Pasūtītājs, kas organizē iepirkuma procedūru un slēdz līgumu:
SIA “Bulduru Tehnikums”
Reģistrācijas numurs: 40003482021
Viestura iela 6, Jūrmala, LV-2010
	

	Kontaktpersona

	 Jautājumos par nolikumu: Ēvalds Juhnēvičs, e-pasts: bulduri@bulduri.lv, tālrunis 29230283


2. Iepirkuma priekšmets, līguma izpildes laiks un vieta:
2.1. Publisko iepirkumu likuma kārtībā organizēts atklāts konkurss, iepirkuma identifikācijas Nr. BT 2024/9.
2.2. Iepirkuma CPV kods: 09111400-4 (koksnes kurināmais).
Iepirkuma priekšmets – Kokskaidu granulu piegāde SIA “Bulduru Tehnikums”
(Tehniskā specifikācija 2. pielikums).
2.3. Līguma izpildes vieta: Viestura iela 6, Jūrmala, LV-2015.
2.4. Vienošanās izpildes termiņš: 12 (divpadsmit) mēneši no 28.10.2024.
2.5. Iepirkuma priekšmets nav sadalīts daļās.
2.6. Pretendentam jāiesniedz piedāvājums par visu apjomu.  Piedāvājumā var būt tikai viens finanšu piedāvājuma variants.
2.7. Apmaksa - saskaņā ar iepirkuma Vispārīgās vienošanās nosacījumiem.
2.8. Iepirkums paredz Vispārīgās vienošanas slēgšanu par kokskaidu granulu piegādi.
2.9. Vispārīgās vienošanās pamatnoteikumi:
2.9.1. Iepirkums paredz Vispārīgās vienošanas slēgšanu ar ne vairāk kā trim uzvarētājiem par granulu piegādi. Vispārīgā vienošanās var tikt noslēgta arī ar vienu pretendentu. 
2.9.2. Pretendenti, Vispārīgās vienošanās noteiktajā kārtībā, iegūs tiesības slēgt atsevišķus piegādes līgumus. Atsevišķu piegādes līgumu slēgšanas tiesības tiek piešķirtas šādi:
2.9.2.1. Vismaz 10 dienas pirms katra mēneša (vai konkrētā pasūtījuma) beigām Pasūtītājs nosūta elektroniski vispārīgās vienošanās dalībniekiem informāciju par pasūtījumu (turpmāk – uzaicinājums), norādot piegādes laiku un nepieciešamo apjomu nākošajam mēnesim (periodam).
2.9.2.2. Uzaicinājums tiek nosūtīts elektroniski uz Vienošanās norādīto Dalībnieku kontaktpersonu e-pasta adresi; Elektroniski nosūtītais dokuments ir uzskatāms par saņemtu nākamajā darba dienā pēc tā nosūtīšanas dienas.
2.9.2.3. Dalībnieki 2 (divu) darba dienu laikā no uzaicinājuma saņemšanas elektroniski apstiprina spēju izpildīt uzaicinājumā norādīto un atsūta savu piedāvājumu Pasūtītājam. Piedāvājuma cenā jāiekļauj visas izmaksas, kas saistītas ar iepirkuma priekšmetu, t.sk. piegādes izmaksas.
2.9.2.4. Pasūtītājs izvēlas saimnieciski izdevīgāko piedāvājumu ar viszemāko cenu un informē Dalībniekus par izvēli slēgt atsevišķu piegādes līgumu un piedāvāto līgumcenu. Piegādes līguma izpildes termiņš – nākošais kalendārais mēnesis pēc līguma noslēgšanas vai uzaicinājumā norādītais periods. 
2.9.3. Vispārīgās vienošanās izpildes termiņš: 12 (divpadsmit) mēneši no Vienošanās spēkā stāšanās dienas.
2.10. Vērtējot piedāvājumu, tiks ņemti vērā 3 (trīs) piedāvātie saimnieciski izdevīgākie piedāvājumi ar viszemāko cenu. Komisija izvēlas saimnieciski izdevīgāko piedāvājumu ar viszemāko cenu, ņemot vērā piedāvāto kokskaidu granulu cenu par 1 (vienu) tonnu, kas atbilst iepirkuma nolikumā ietvertajām prasībām (cenā iekļautas piegādes izmaksas).
2.11. Iepirkums tiek veikts atbilstoši Publisko iepirkumu likumam[footnoteRef:1]. [1:  Publisko iepirkumu likums, skatīt: https://likumi.lv/doc.php?id=287760 ] 

2.12. Iepirkumu veic ar SIA “Bulduru Tehnikums” 2023. gada 12. decembra Rīkojumu Nr.1-6/36 izveidota SIA “Bulduru Tehnikums” Publisko iepirkumu komisija (turpmāk – Komisija) uz laika termiņu.
3. Nolikuma saņemšanas kārtība:
3.1. to lejupielādējot elektroniskajā Elektroniskās iepirkumu sistēmas (turpmāk tekstā – EIS) mājaslapā www.eis.gov.lv.
3.2. EIS e-konkursu apakšsistēmā šī konkursa sadaļā var reģistrēties kā Nolikuma saņēmējs, ja tas ir reģistrēts EIS kā piegādātājs[footnoteRef:2]. [2: Informāciju par to, kā ieinteresētais piegādātājs var reģistrēties EIS e-konkursu apakšsistēmā: https://www.eis.gov.lv/EIS/Publications/PublicationView.aspx?PublicationId=883] 

3.3. Lejupielādējot Atklāta konkursa nolikumu, ieinteresētais piegādātājs apņemas sekot līdzi turpmākajām izmaiņām Atklāta konkursa nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas minētajā interneta mājaslapā pie Atklāta konkursa nolikuma.
4. Informācijas apmaiņa:
4.1. Informācijas apmaiņa starp Pasūtītāju un ieinteresēto personu notiek latviešu valodā saskaņā ar Publisko iepirkuma likuma 38. pantu. Papildu informāciju var pieprasīt rakstveidā, nosūtot to pasūtītājam elektroniski uz e-pastu: bulduri@bulduri.lv, oficiālo elektronisko adresi SIA “Bulduru Tehnikums” vai pieprasot EIS e-konkursu apakšsistēmā pie Atklātā konkursa. 
4.2. Saziņas dokumentā ietver Iepirkuma nosaukumu un identifikācijas numuru.
4.3. Jebkura papildus informācija, kas tiks sniegta saistībā ar šo iepirkuma procedūru, tiks publicēta EIS e-konkursu apakšsistēmā (https://www.eis.gov.lv/EKEIS/Supplier/Organizer/23644). Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.
4.4. Ja ieinteresētā persona laikus ir pieprasījusi papildu informāciju par konkursa dokumentos iekļautajām prasībām, komisija to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
4.5. Papildus informāciju par iepirkumu Pretendents var pieprasīt saskaņā ar Publisko iepirkumu likumu.
[bookmark: _Toc174025676]II. PRASĪBAS PRETENDENTIEM UN IESNIEDZAMIE DOKUMENTI
	Prasība:
	Iesniedzamie dokumenti:

	5. Pretendents ir piegādātājs, kurš ir iesniedzis piedāvājumu. Piegādātājs var būt fiziska vai juridiska persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus. Piedalīšanās Iepirkumā ir Pretendentu brīvas gribas izpausme. Iesniedzot savu piedāvājumu dalībai iepirkumā, Pretendents visā pilnībā pieņem un ir gatavs pildīt visas Nolikumā ietvertās prasības un noteikumus.
	5.1. Pretendenta pieteikums dalībai iepirkumā (pēc formas – nolikuma 1.pielikums), kas apliecina pretendenta apņemšanos veikt pakalpojumu atbilstoši nolikuma un tā pielikumu prasībām. Pieteikums jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir personu apvienība jebkurā to kombinācijā vai personālsabiedrība, pieteikums jāparaksta katra personu apvienības dalībnieka vai personālsabiedrības biedra pārstāvim ar pārstāvības tiesībām vai tā pilnvarotai personai, pieteikumā norādot personu, kura pārstāv personu apvienību vai personālsabiedrību iepirkumā, kā arī katras personas atbildības apjomu. 
5.2. Pretendenta apliecināta pilnvara, ja pretendenta piedāvājumu paraksta pilnvarota persona.
5.3. Vienošanos, kurā norāda katras personas atbildības apjomu, ja piedāvājumu iesniedz personu apvienība jebkurā to kombinācijā vai personālsabiedrība.

	6. Pretendents ir reģistrēts, licencēts vai sertificēts atbilstoši piegādātāja izcelsmes (reģistrācijas) valsts normatīvo aktu prasībām.
	6.1. Latvijā reģistrētam pretendentam Uzņēmuma reģistra izziņas kopija nav jāiesniedz. Par Latvijā reģistrētiem pretendentiem Komisija pārliecinās par pretendenta reģistrācijas faktu pēc Uzņēmumu reģistra datiem, kas pieejami Elektronisko iepirkumu sistēmā (https://www.eis.gov.lv/). Latvijā reģistrētiem saimnieciskās darbības veicējiem (pretendentiem) Komisija pārliecināsies par reģistrācijas faktu pēc Valsts ieņēmuma dienesta datiem, kas pieejami Valsts ieņēmuma dienesta sistēmā (https://www6.vid.gov.lv/SDV).
6.2. Ja pretendents nav reģistrēts Latvijā, tam jāiesniedz reģistrācijas valstī izsniegtas reģistrācijas apliecības kopija vai attiecīgās valsts institūcijas izsniegts dokuments, kas apliecina, ka pretendents ir reģistrēts likumā noteiktajos gadījumos un likumā noteiktajā kārtībā. Pretendents var norādīt publiski pieejamu reģistru, kur pasūtītājs var pārliecināties par reģistrācijas faktu.

	7. Pretendentu izslēdz no dalības iepirkuma procedūrā jebkurā no Publisko iepirkumu likuma 42. panta otrajā daļā noteiktajiem gadījumiem.
Nosacījumi pretendenta izslēgšanai no dalības iepirkumā attiecas arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz visiem personālsabiedrības biedriem, ja pretendents ir personālsabiedrība.
	7.1. Komisija pretendentu izslēgšanas gadījumus pārbauda Publisko iepirkumu likuma 42. pantā noteiktajā kārtībā.

	8. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. 
	8.1. Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi, iesniedzot piedāvājumu, kā arī attiecībā uz iespējamo līguma slēgšanu.

	9. Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 6. punkts un 7. punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē.
	9.1. 

	10. Atbilstība profesionālās darbības veikšanai

	10.1. Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.
Piegādātājs un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi.
	10.2. Pretendenta un personas, uz kuras saimnieciskajām un finansiālajām iespējām pretendents balstās, savstarpēji parakstīts apliecinājums vai noslēgta vienošanās, kurā norādīts:
10.2.1. ka persona, uz kuras saimnieciskajām un finansiālajām iespējām pretendents balstās, uzņemas solidāro atbildību par iepirkuma līguma izpildi,
10.2.2. kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi.

	11. Saskaņā ar Publisko iepirkuma likumu 49. panta nosacījumiem, Pretendents ir tiesīgs iesniegt Eiropas vienoto iepirkuma procedūras dokumentu kā sākotnējo pierādījumu atbilstībai.
	11.1. Komisija pieņem Eiropas vienoto iepirkuma procedūras dokumentu (turpmāk- ESPD)**** kā sākotnējo pierādījumu atbilstībai nolikumā noteiktajām pretendentu atlases prasībām atbilstoši PIL 49.panta pirmajā daļā noteiktajam. Ja pretendents izvēlējies iesniegt ESPD, lai apliecinātu, ka tas atbilst noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst noteiktajām prasībām, un par tā norādīto apakšuzņēmēju, kura veicamo darbu vērtība ir vismaz 10 000 euro no iepirkuma līguma vērtības. Piegādātāju apvienība iesniedz atsevišķu ESPD par katru tās dalībnieku. Pretendents var iesniegt ESPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
11.2. ****Eiropas vienotais iepirkuma procedūras dokuments (ESPD) (vietnē http://espd.eis.gov.lv/

	12. Tehniskās un profesionālās spējas

	12.1. Pretendents iepriekšējo 3 (trīs) gadu laikā (laika posms no 2022. gada 1. janvāra līdz iepirkuma atvēršanas dienai) ir realizējis vismaz 1 (vienu) kokskaidu granulas  piegādes līgumu, kur pārdotās kurināmās granulas apjoms vienam pasūtītājam ne mazāk kā 600 t.
12.2. Pretendentam ir spēkā esošs ENplus A1 sertifikāts vai līdzvērtīgs analogs, un tas ir reģistrēts publiski pieejamā reģistrā: http://www.enplus-pellets.eu/production/certified-producers/ (kokskaidu granulu ražotājiem); http://www.enplus-pellets.eu/trade/certified-traders/ (kokskaidu granulu tirgotājiem).

	12.3. Informācija par iepriekšējo pieredzi pēc formas (Nolikuma 5.pielikums). 
12.4. Par katru 12.1. punktā uzrādīto pieredzi iesniedz Pasūtītāja izsniegtu pozitīvu atsauksmi. 



	13. Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.
13.1. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
	ja pretendents balstās uz apakšuzņēmēja iespējām vai nodod apakšuzņēmējam darbu izpildi, kuru vērtība ir 10 000 euro no pretendenta piedāvātās kopējās iepirkuma līguma vērtības vai lielāka, pretendents iesniedz katra šāda apakšuzņēmēja apliecinājumu par gatavību iesaistīties iepirkuma līguma izpildē pēc formas – nolikuma 6. un 7. pielikums.


	14. Finanšu piedāvājums

	Finanšu piedāvājums
	Pretendentam Finanšu piedāvājums ir jāsagatavo un jāiesniedz atbilstoši Nolikuma pielikumam Nr.4. Pretendents finanšu piedāvājumā norāda 1 (vienas) tonnas cenu.

	15. Tehniskais piedāvājums

	Pretendenta sagatavots Tehniskais piedāvājums.
Tehnisko piedāvājumu (3.pielikums) Pretendents sagatavo saskaņā ar tehniskajās specifikācijās noteiktajām prasībām (2.pielikums), kā apliecinājums nodrošināt kurināmo granulu iegādi SIA “Bulduru Tehnikums” vajadzībām Pasūtītāja norādītajos objektā, konkrētajā adresē.
	Atbilstoši Nolikuma 3. pielikumam.



[bookmark: _Toc174025677]III. PIEDĀVĀJUMU IESNIEGŠANAS UN ATVĒRŠANAS NOSACĪJUMI
16. Ievērojot Publisko iepirkumu likuma 39.panta pirmajā daļā noteikto, piedāvājumi ir iesniedzami tikai elektroniski līdz 2024. gada 17. septembrim, plkst.11:00 EIS e-konkursu apakšsistēmā. Pēc noteiktā termiņa vai ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un tiks atgriezti iesniedzējiem.
17. Piedāvājumu atvēršana notiks 2024. gada 17. septembrī, plkst. 15:00, atbilstoši Ministru kabineta 2017. gada 28. februāra noteikumu Nr.107 “Iepirkuma procedūru un metu konkursu norises kārtība” 15.punktā noteiktajai kārtībai. Piedāvājumu atvēršana notiek, izmantojot tīmekļvietnē www.eis.gov.lv pieejamos rīkus piedāvājumu elektroniskai saņemšanai.
18. EIS e-konkursu apakšsistēma nodrošina piedāvājumu pirmā līmeņa šifrēšanu. Ja pretendents piedāvājuma datu aizsardzībai izmantojis piedāvājuma šifrēšanu, pretendentam, ne vēlāk ka 15 (piecpadsmit) minūtes pēc piedāvājumu iesniegšanas termiņa beigām, komisijai jāiesniedz derīga elektroniskā atslēga ar paroli šifrētā dokumenta atvēršanai.
19. Piedāvājumu atvēršanas sanāksme ir atklāta un tajā var piedalīties visas ieinteresētās personas, reģistrējoties piedāvājumu atvēršanas sanāksmes reģistrācijas lapā. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. 
20. Piedāvājumu atvēršanas norisi, kā arī visas nosauktās ziņas, iepirkuma komisijas sekretārs protokolē piedāvājumu atvēršanas sanāksmes protokolā. Piedāvājumu atvēršanas sanāksmes protokols tiek publicēts EIS e-konkursu apakšsistēmā www.eis.gov.lv.
21. Pēc visu piedāvājumu atvēršanas piedāvājumu atvēršanas sanāksme tiek slēgta.
22. Ja ir iesniegts iesniegums Iepirkumu uzraudzības birojā attiecībā uz prasībām, kas noteiktas atklāta konkursa nolikumā vai paziņojumā par līgumu, tad pasūtītājs rīkojas Ministru kabineta 2017.gada 28.februāra noteikumu Nr.107 “Iepirkumu procedūru un metu konkursu norises kārtība”[footnoteRef:3] 14.punktā noteiktajā kārtībā. [3: Ministru kabineta 2017.gada 28.februāra noteikumi Nr.107, skatīt: https://likumi.lv/ta/id/289086-iepirkuma-proceduru-un-metu-konkursu-norises-kartiba ] 

23. Ja no sistēmas uzturētāja ir saņemts paziņojums par traucējumiem elektroniskās informācijas sistēmas darbībā, kuru dēļ nav iespējams iesniegt piedāvājumus vai nav iespējams nodrošināt piedāvājumu drošību, pasūtītājs rīkojas Ministru kabineta 2017. gada 28. februāra noteikumu Nr.107 “Iepirkumu procedūru un metu konkursu norises kārtība”2 13.punktā noteiktajā kārtībā.
[bookmark: _Toc174025678]IV. PIEDĀVĀJUMA NOFORMĒŠANAS PRASĪBAS
24. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Atklāta konkursa sadaļā ievietotās formas;
elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
25. Sagatavojot piedāvājumu, pretendents ievēro, ka:
iesniedzamie dokumenti jāaizpilda tikai elektroniski, atsevišķos elektroniskos dokumentos ar Microsoft Office rīkiem lasāmā formātā;
iesniedzot piedāvājumu, pretendents to paraksta ar EIS piedāvāto elektronisko parakstu vai ar drošu elektronisko parakstu. Dokumentus paraksta pretendenta paraksttiesīga amatpersona vai pilnvarota persona. Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju, ko pievieno pretendenta atlases dokumentiem (ja iepirkumā tiek prasīts piedāvājuma nodrošinājums).
iesniedzot citus dokumentus, pretendents pēc saviem ieskatiem ir tiesīgs parakstīt tos ar EIS piedāvāto elektronisko parakstu vai ar drošu elektronisko parakstu.
26. Piedāvājums jāsagatavo latviešu valodā. Piedāvājumā iekļautajiem dokumentiem jābūt skaidri salasāmiem. Ja pretendents iesniedz dokumentus svešvalodā, tiem jāpievieno paraksttiesīgās vai pilnvarotās personas (pievienojot pilnvaru) apliecināts tulkojums latviešu valodā. Pretendentam piedāvājums jāiesniedz latviešu valodā. Ja piedāvājumā iekļaujamā informācija ir citā valodā, pretendents pievieno tulkojumu latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā[footnoteRef:4]. [4:  Latvijas Republikā spēkā Ministru kabineta 2000.gada 22.augusta noteikumi Nr.291 “Kārtība, kādā apliecināmi dokumentu tulkojumi valsts valodā”, skatīt: http://likumi.lv/doc.php?id=10127. ] 

27. Iesniedzot piedāvājumu, pretendents apliecina, ka ir iepazinies un piekrīt nolikuma un tā pielikumu, tajā skaitā iepirkuma līguma projekta, nosacījumiem, kā arī ir iepazinies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām. 
28. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šā iepirkuma sadaļā) ietvertos nosacījumus.
29. Pretendents kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām ir tiesīgs iesniegt Eiropas vienoto iepirkuma procedūras dokumentu, turpmāk – ESPD. Ja pretendents izvēlējies iesniegt ESPD[footnoteRef:5], lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo darbu vērtība ir vismaz 10 000 euro no iepirkuma līguma vērtības. Piegādātāju apvienība iesniedz atsevišķu ESPD par katru tās dalībnieku. Pretendents var iesniegt ESPD, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza. Pretendentam veidlapā jāiekļauj informācija, ESPD III daļas D sadaļā “Citi izslēgšanas iemesli, kurus var noteikt līgumslēdzējas iestādes vai līgumslēdzēja dalībvalsts tiesību normās”, par Starptautisko un Latvijas Republikas nacionālo sankciju likuma 11.1 panta pirmo daļu.  [5:  Eiropas vienotais iepirkuma procedūras dokuments (ESPD) (vietnē https://ec.europa.eu/growth/tools-databases/espd/filter?lang=lv.  ] 

30. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.

31. Iepirkuma komisija piedāvājumu vērtēšanu veiks šādos etapos:
Piedāvājumu vērtēšanas pamatnoteikumi:
31.1.1. Komisija slēgtās sēdēs atlasa pretendentus saskaņā ar izvirzītajām kvalifikācijas prasībām, pārbauda piedāvājumu atbilstību konkursa nolikumā noteiktajām prasībām un izvēlas pretendenta piedāvājumu saskaņā ar izvēles kritēriju.
31.1.2. Komisija vērtē visu pretendentu iesniegto piedāvājumu noformējuma pārbaudi.
31.1.3. Komisija ir tiesīga veikt kvalifikācijas atbilstības pārbaudi tikai tam pretendentam, kuram būtu piešķiramas līguma slēgšanas tiesības.
31.1.4. Pēc pretendentu iesniegto finanšu piedāvājumu pārbaudes, komisija veic kvalifikācijas pārbaudi tam pretendentam, kuram būtu piešķiramas līguma slēgšanas tiesības, un veic šī pretendenta iesniegtā tehniskā piedāvājuma pārbaudi.
31.1.5. Izziņas un citus dokumentus, kurus Publisko iepirkumu likumā noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
Piedāvājumu noformējuma pārbaude:
31.1.6. Iepirkuma komisija veic piedāvājumu noformējuma pārbaudi slēgtā sēdē, kuras laikā Iepirkuma komisija pārbauda piedāvājumu atbilstību Nolikumā noteiktajām noformējuma prasībām.
31.1.7. Ja piedāvājums neatbilst kādai no piedāvājumu noformējuma prasībām, komisija pieņem lēmumu par piedāvājuma tālāku izskatīšanu vai noraidīšanu, ņemot vērā samērīguma principu un nenoraidot piedāvājumu formālu trūkumu dēļ, kas neietekmē iespēju piedāvājumu izvērtēt pēc būtības un nerada vienlīdzīgas attieksmes pret pretendentiem pārkāpumu. 
Pretendentu atlase un kvalifikācijas pārbaude:
Komisija novērtē pretendenta atbilstību nolikumā noteiktajām pretendentu atlases un kvalifikācijas prasībām.
Ja pasūtītājs konstatē, ka piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, tas pieprasa, lai pretendents vai kompetenta institūcija izskaidro vai papildina minēto informāciju vai dokumentu, vai iesniedz trūkstošo dokumentu, nodrošinot vienlīdzīgu attieksmi pret visiem kandidātiem un pretendentiem. Termiņu nepieciešamās informācijas vai dokumenta iesniegšanai pasūtītājs nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
Ja pasūtītājs saskaņā ar PIL 41.panta sesto daļu ir pieprasījis izskaidrot vai papildināt piedāvājumā ietverto vai pretendenta iesniegto informāciju, bet pretendents to nav izdarījis atbilstoši pasūtītāja noteiktajām prasībām, pasūtītājs piedāvājumu vērtē pēc tā rīcībā esošās informācijas.
Finanšu piedāvājuma vērtēšana:
31.1.8. Pēc Pretendentu kvalifikācijas un tehnisko piedāvājumu atbilstības pārbaudes Iepirkuma komisija veic finanšu piedāvājumu atbilstības pārbaudi. 
31.1.9. Pretendenti, kuru piedāvājumi nav sagatavoti atbilstoši “Finanšu piedāvājuma” formai, tiek izslēgti no turpmākas dalības konkursā.
31.1.10. Iepirkuma komisija veic aritmētisko kļūdu pārbaudi Pretendentu finanšu piedāvājumos. Ja Iepirkuma komisija konstatē aritmētiskās kļūdas, Iepirkuma komisija šīs kļūdas izlabo. Par konstatētajām kļūdām un laboto piedāvājumu Iepirkuma komisija informē Pretendentu, kura piedāvājumā kļūdas tika konstatētas un labotas. Vērtējot piedāvājumu, Iepirkuma komisija ņem vērā veiktos labojumus.
31.1.11. Ja finanšu piedāvājumā konstatēta aritmētiska kļūda nodokļu aprēķināšanā, Iepirkuma komisija to labo atbilstoši normatīvajos aktos noteiktajai nodokļu aprēķināšanas kārtībai.
31.1.12. Ja piedāvājumu vērtēšanas laikā Iepirkuma komisija konstatē, ka kāds no Pretendentiem iesniedzis piedāvājumu, kas varētu būt nepamatoti lēts, Iepirkuma komisija pieprasa detalizētu paskaidrojumu par būtiskajiem piedāvājuma nosacījumiem, ievērojot Publisko iepirkumu likuma 53. pantā noteikto kārtību.
31.1.13. Iepirkuma komisija izvērtē Pretendenta sniegto skaidrojumu saskaņā ar Publisko iepirkumu likumu un Nolikumu, un, ja, izvērtējot Pretendenta sniegto paskaidrojumu, Iepirkuma komisija konstatē, ka Pretendents nevar pamatoti pierādīt, ka pastāv būtiski piedāvājuma nosacījumi, kas ļauj noteikt tik zemu cenu, Iepirkuma komisija atzīst piedāvājumu par nepamatoti lētu un turpmāk to neizskata.
32. Piedāvājuma izvēles kritēriji: 
Pēc Pretendentu atlases un piedāvājumu atbilstības pārbaudes Komisija vērtē prasībām atbilstošos piedāvājumus pēc saimnieciski visizdevīgākā piedāvājuma noteikšanas kritērijiem .
Komisija no visiem kvalifikācijas un tehniskajām prasībām atbilstošiem piedāvājumiem izvēlas saimnieciski visizdevīgākos piedāvājumus, ņemot vērā piedāvāto 1 (vienas) tonnas cenu. Kopumā paredzēts slēgt vispārīgo vienošanas ar trim dalībniekiem.  
[bookmark: _Toc174025680]VI. PRETENDENTU IZSLĒGŠANAS NOTEIKUMI
33. Pēc pretendentu atlases un piedāvājumu atbilstības pārbaudes, komisija no nolikumā norādītajām prasībām atbilstošajiem piedāvājumiem izvēlēsies saimnieciski visizdevīgāko piedāvājumu ar viszemāko cenu, atbilstoši PIL 51.panta ceturtajai daļai, kas nosaka, ka  pasūtītājs piedāvājumu salīdzināšanai un izvērtēšanai ir tiesīgs izmantot tikai cenu, ja sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē.
34. Vērtējot piedāvājumu, komisija ņems vērā kopējo līgumcenu bez pievienotās vērtības nodokļa.
35. Atbilstoši PIL 42.panta otrās daļas 10. punktam, Pasūtītājs ir tiesīgs izslēgt pretendentu no turpmākās dalības iepirkuma procedūrā, ja pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (pretendents ir piegādātāju apvienība vai personālsabiedrība) nav pildījis ar šo pasūtītāju noslēgtu iepirkuma līgumu, vispārīgo vienošanos vai koncesijas līgumu un tādēļ pasūtītājs vai publiskais partneris ir izmantojis iepirkuma līgumā, vispārīgās vienošanās noteikumos vai koncesijas līgumā paredzētās tiesības vienpusēji atkāpties no iepirkuma līguma, vispārīgās vienošanās vai koncesijas līguma; 
36. PIL 42.panta otrās daļas 10.punkta izslēgšanas nosacījums attiecas arī uz pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro no kopējās publiska būvdarbu, pakalpojuma vai piegādes līguma vērtības un uz pretendenta vai pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām
37. Pirms lēmuma par iepirkuma procedūras rezultātiem pieņemšanas, pasūtītājs PIL 42.pantā noteiktajā kārtībā, pārbauda:
vai uz pretendentu vai personālsabiedrības biedru, ja pretendents ir personālsabiedrība, kuram atbilstoši citām nolikumā noteiktajām prasībām un izraudzītajiem piedāvājuma izvērtēšanas kritērijiem būtu piešķiramas iepirkuma līguma slēgšanas tiesības, neattiecas PIL 42.panta otrās daļas 1., 2., 3., 4., 5., 6., 7., 10., 11., 12., 13. vai 14.punktā minētie izslēgšanas gadījumi;
vai uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, neattiecas PIL 42.panta otrās daļas 1., 2., 3., 4., 5., 6., 7., 10., 12., 11.,  13. vai 14. punktā minētie izslēgšanas gadījumi;
vai uz pretendenta norādīto apakšuzņēmēju, kura veicamo darbu vērtība ir vismaz 10 000 euro  no kopējās publiska pakalpojuma, piegādes vai būvdarbu līguma vērtības, neattiecas PIL 42.panta otrās daļas 1., 2., 3., 4., 5., 6., 7., 10., 11., 12., 13. vai 14. punktā minētie izslēgšanas gadījumi;
38. Ja pretendents vai personālsabiedrības biedrs, ja pretendents ir personālsabiedrība, atbilst PIL 42. otrās daļas 1., 2., 4., 5., 6., 11, 13. vai 14. punktā minētajam izslēgšanas gadījumam, pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē, bet iepirkumu komisija vērtē iesniegtos pierādījumus un rīkojas atbilstoši PIL 43.pantam.
39. Pamatojoties uz Starptautisko un Latvijas Republikas nacionālo sankciju likuma 11.1panta pirmo daļu, Komisija pārbaudīs pretendentu, kuram saskaņā ar normatīvajiem aktiem publisko iepirkumu jomā būtu piešķiramas līguma slēgšanas tiesības un pretendenta norādīto apakšuzņēmēju, vai ir noteiktas nacionālās vai starptautiskās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas, kuras var ietekmēt līguma izpildi.

40. Pasūtītājs, ievērojot PIL 37. panta otrajā daļā noteikto, triju darbdienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz iepirkuma līguma slēgšanu.
41. Pasūtītājs informāciju par rezultātiem nosūta elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nodod personīgi.
42. Pasūtītājs 10 darbdienu laikā pēc tam, kad noslēgta vispārīgā vienošanās vai pieņemts lēmums par iepirkuma procedūras izbeigšanu vai pārtraukšanu, iesniedz publicēšanai paziņojumu par līguma slēgšanas tiesību piešķiršanu.
[bookmark: _Toc174025682]VIII. VISPĀRĪGĀS VIENOŠANĀS SLĒGŠANA UN GROZĪŠANA
43. Vienošanos ar izraudzīto pretendentu slēdz ne agrāk kā nākamajā darbdienā pēc PIL 60.panta septītajā daļā norādītā nogaidīšanas termiņa beigām, ja Iepirkumu uzraudzības birojā nav PIL 68.pantā noteiktajā kārtībā iesniegts iesniegums par iepirkuma procedūras pārkāpumiem. 
44. Pasūtītājs slēgs ar izraudzīto pretendentu vispārīgo vienošanos, pamatojoties uz pretendenta piedāvājumu un saskaņā ar nolikuma noteikumiem un vispārīgās vienošanās projektu.
45. Pretendentam jāparaksta vispārīgā vienošanās 10 (desmit) dienu laikā no dienas, kad Pasūtītājs ir uzaicinājis parakstīt vispārīgo vienošanos. Ja norādītajā termiņā iepirkuma uzvarētājs neparaksta vispārīgo vienošanos, tas tiek uzskatīts par atteikumu slēgt vienošanos.
46. Ja izraudzītais pretendents atsakās slēgt vienošanos vai Pasūtītāja noteiktajā laikā nav noslēdzis vienošanos, iepirkumu komisija ir tiesīga pieņemt lēmumu vienošanās slēgšanas tiesības piešķirt pretendentam, kurš iesniedzis piedāvājumu nākamo saimnieciski izdevīgāko piedāvājumu, vai pārtraukt iepirkuma procedūru, vai slēgt vispārīgo vienošanos ar mazāku pretendentu skaitu kā trīs. 
47. Vispārīgās vienošanās izpildē iesaistītā personāla un apakšuzņēmēju nomaiņa un jauna personāla un apakšuzņēmēja piesaiste notiek saskaņā ar vienošanos un Publisko iepirkumu likuma 62.pantu.
48. Vienošanās grozījumi ir pieļaujami tikai tad, ja tie veikti ievērojot PIL 61.pantā noteikto.

49. Pretendenta tiesības:
pieprasīt papildu informāciju par nolikumu. Papildu informāciju var pieprasīt rakstveidā, nosūtot to pasūtītājam elektroniski vai piegādājot personīgi. Papildu informācija par nolikumā iekļautajām prasībām jāpieprasa laikus, lai komisija, atbilstoši PIL 36.panta otrajā daļā noteiktajam termiņa ierobežojumam varētu to sniegt ne vēlāk kā 6 (sešas) dienas pirms piedāvājumu iesniegšanas termiņa beigām.
pirms piedāvājumu iesniegšanas termiņa beigām grozīt vai atsaukt iesniegto piedāvājumu. Piedāvājums atsaucams vai maināms, pamatojoties uz rakstveida iesniegumu, kas saņemts līdz piedāvājumu iesniegšanas termiņa beigām un apstiprināts ar pretendenta pārstāvja parakstu;
veikt citas darbības saskaņā ar Publisko iepirkumu likumu, citiem normatīviem aktiem un nolikumu.
50. Pretendenta pienākumi:
rakstveidā, komisijas norādītajā termiņā, sniegt atbildes un paskaidrojumus par piedāvājumu uz komisijas uzdotajiem jautājumiem;
līdz ar piedāvājuma iesniegšanu apņemas ievērot visus konkursa nolikumā minētos noteikumus.

51. Iepirkumi komisijas tiesības:
Pieprasīt, lai Pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, Pretendentu atlasei, kā arī piedāvājumu vērtēšanai un salīdzināšanai.  
Komisija ir lemttiesīga, ja komisijas sēdē piedalās vismaz 2/3 (divas trešdaļas) no komisijas locekļiem, bet ne mazāk kā 4 (četri) locekļi.
Pieaicināt ekspertu jebkurā no piedāvājumu pārbaudes un novērtēšanas stadijām.
Jebkurā no piedāvājumu pārbaudes un izvērtēšanas stadijām pārtraukt izskatīt atklātam konkursam iesniegtos piedāvājumus, ja tie neatbilst nolikumā izvirzītajām prasībām.
Noraidīt visus iesniegtos piedāvājumus, ja tie neatbilst atklāta konkursa noteikumiem, neaptver visu pieprasīto pakalpojumu apjomu utt.
Veikt grozījumus atklāta konkursa dokumentos likumā noteiktajā kārtībā.
Ja nepieciešams, pieņemt lēmumu par atklāta konkursa termiņa pagarināšanu.
Ja izraudzītais Pretendents atsakās slēgt iepirkuma līgumu, Komisija ir tiesīga slēgt vispārīgo vienošanos ar mazāku dalībnieku skaitu.
Ja atklātam konkursam nav iesniegti piedāvājumi vai iesniegtie piedāvājumi neatbilst nolikuma prasībām, pieņemt lēmumu izbeigt iepirkumu, neizvēloties nevienu piedāvājumu.
Normatīvajos aktos noteiktajā kārtībā labot aritmētiskās kļūdas Pretendentu finanšu piedāvājumos.
Jebkurā brīdī pārtraukt iepirkuma procedūru, ja tam ir objektīvs pamatojums.
Pasūtītājs pieņem lēmumu pārtraukt iepirkumu, ja iepirkums nav realizējams nepietiekamu finanšu dēļ.
52. Iepirkuma komisijas pienākumi:
Izstrādāt un apstiprināt atklāta konkursa dokumentus pirms iepirkuma procedūras izziņošanas.
Nodrošināt atklāta konkursa procedūras norisi un dokumentēšanu.
Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem.
Pēc ieinteresēto personu pieprasījuma normatīvajos aktos noteiktajā kārtībā sniegt informāciju par nolikumu.
Izdarot grozījumus iepirkuma nolikumā, pagarinot iepirkuma termiņus, pieņemot lēmumus, kas skar iepirkuma organizāciju vai norisi, izskaidrojot iepirkuma nolikumu vai tajā iekļautās prasības, gadījumos, kad to paredz LR normatīvie akti, tajos noteiktajā kartībā un termiņos informēt (sniedzot paziņojumus, publikācijas, motivētu lēmumu izrakstus, rakstiskus paskaidrojumus utt.) Iepirkuma uzraudzības biroju, ieinteresētās personas un Pretendentus.
Vērtēt Pretendentus un to iesniegtos piedāvājumus saskaņā ar PIL, citiem normatīviem aktiem un Nolikumu, noteikt uzvarētāju vai pieņemt lēmumu par atklāta konkursa izbeigšanu, neizvēloties nevienu piedāvājumu. 
Katrs iepirkumu komisijas loceklis un iepirkuma dokumentācijas sagatavotājs (pasūtītāja amatpersona vai darbinieks) ne vēlāk kā brīdī, kad tiek uzsākts iepirkums, paraksta apliecinājumu, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta pretendenta izvēlē vai darbībā un nav ar to saistīts Publisko iepirkumu likuma 25. panta pirmās un otrās daļas izpratnē.
Veikt citas darbības saskaņā ar Publisko iepirkumu likumu, šo nolikumu un citām spēkā esošām tiesību normām.

